
דגם תשובון- קיץ תשפ"ו שאלון 6284
1. האיסור להזיק 
1.  צד א – יסוד החיוב הוא הבעלות על הממון. החיוב נובע מן החובה המוטלת על הבעלים לשאת בנזק שנגרם מרכושם. 
צד ב – יסוד החיוב הוא חיוב השמירה. מי שחייב לשמור הוא שחייב לשלם על הנזק שנגרם. (4 נק')
2. (10 נק')
(1) מקרה שיש בו נפקא מינה: הבעלים מסרו לשומר את הממון שלאחר מכן הזיק, ואין לשומר כסף לשלם על הנזק. 
] הערה למעריכים: תלמידים שלא כתבו שאין לשומר כסף לשלם על הנזק – אין לקבל את תשובתם כלל.[
(2) דעת הרמב"ם במקרה זה היא שהבעלים חייבים לשלם בעבור הנזק, כי גם כאשר הם מוסרים לשומר לשמור, אין החיוב נפקע מהם. לכן אם אין לשומר שקיבל על עצמו את השמירה כסף לשלם – הבעלים חייבים.
(3) דעת ה"נימוקי יוסף" במקרה זה היא שהחיוב הוא על השומר ואילו הבעלים אינם חייבים לשלם בעבור הנזק, כי כאשר הם מוסרים לשומר, החיוב נפקע מהם וחל על השומר שקיבל על עצמו את השמירה. לכן אם אין לשומר שקיבל על עצמו את השמירה כסף לשלם – הבעלים אינם חייבים.

2. הדר בחצר חברו שלא מדעתו
1.  (דף כ, ע"א( (5 נק')
(1) אדם שעשוי לשכור בתים, גר בחצר חברו שאינה עומדת להשכרה שלא מדעתו של בעל החצר.
(2) מצד אחד הדייר יכול לומר לבעל החצר: "לא גרמתי לך הפסד כי בכל מקרה לא היית משכיר את החצר, ולכן אינני צריך לשלם"; ומצד אחר בעל החצר יכול לומר לדייר: "אתה צריך לשלם לי כי נהנית מן החצר שלי, ואילו לא היית גר בחצר שלי, היית שוכר בית אחר".
2. (דף כ, ע"ב תוד"ה "הא איתהנית") (4 נק')
(1) במסכת בבא בתרא (דף יב, ע"ב) למדנו שכופין על מידת סדום ["זה נהנה וזה לא חסר"], כלומר מחייבים אדם להנות את חברו אם אין לו כל הפסד מכך, ואם כן, מדוע בגמרא אצלנו יש ספק בנוגע לכך ועלתה הסברה שבעל החצר יאמר לדייר שהוא צריך לשלם על הנאתו אף שבעל החצר לא הפסיד?
(2) בגמרא אצלנו מדובר על מקרה שמלכתחילה היה בעל החצר יכול למנוע מן הדייר להיכנס לחצרו [שהרי ברור שאדם רשאי למנוע מאחרים להשתמש בנכסיו], ואין זה דומה למקרים שכופין על מידת סדום [כגון נתינת חלק משדה הירושה לאחד מן האחים ששדהו קרוב לחלק זה, כאשר אין הבדל בין כל החלקים של השדה]. לכן יש מקום לסברה שבעל החצר ידרוש תשלום על הנאת הדייר אף שלא הפסיד.
3. (5 נק')
(1) על פי רבי שמעון שקופ, הרמ"ה והרא"ש מחייבים במקרה זה כיוון שהדייר משתמש בחצר חברו ובכך הוא כאוכל פירותיו של חברו והרי הוא מזיק ממש בידיים [ואין זו גרמא[.
(2) על פי רבי שמעון שקופ, הרמ"ה והרא"ש יסכימו עם בעלי התוספות שהדין הוא פטור כאשר אדם גירש את חברו מביתו ונעל בפניו את הדלת ובכך מנע ממנו להרוויח את דמי השכירות, אבל המגרש בעצמו לא גר שם. במקרה  זה לא הגיע לידי המגרש כלום משל חברו ולכן הוא פטור כיוון שזו גרמא.


3. אישו משום חיציו או משום ממונו (דף כב, ע"א(
1. (7 נק') 
(1) לפי רבי יוחנן, אדם חייב על אש זו כמו על אש שהדליק בגחלת שלו כי בשני המקרים האש היא חיציו במידה שווה. לפי ריש לקיש, אין אדם חייב על אש זו כי היא אינה ממונו, ואדם חייב רק על אש שיצאה מן הגחלת שלו שהיא ממונו.
(2) ראיה א – בפרק הכונס מובא מקרה שאדם כופף קמתו של חברו בפני הדלקה, והדין הוא שאדם זה חייב אם האש הגיעה לקמה באמצעות רוח מצויה. ממקרה זה ברור שאפשר להתחייב גם כאשר האש אינה של המזיק. ִ ראיה ב – בפרק הכונס מובא מקרה שגץ יצא מתחת לפטיש והזיק, והדין הוא שהמכה בפטיש חייב אף שמן הסתם הוא הפקיר את הגץ. ממקרה זה ברור שאפשר להתחייב גם כאשר האש אינה של המזיק.
סברה – אילו הדין היה שאין אדם חייב על אש שאינה שלו, יכול היה אדם להפקיר את הגחלים ולאחר מכן להדליק את הגדיש של חברו, ולא הייתה כל אפשרות לחייב אותו על כך. 
 [הערה למעריכים: על התלמידים להסביר ראיה אחת מפרק הכונס או את הסברה.[
2. (7 נק')
	
	המקרה
	החלק בגדיש שבעל הכלב חייב לשלם בעבורו חצי נזק
	מדוע בעל הכלב משלם חצי נזק?

	ריש לקיש
	הכלב זרק את החררה או הגחלת על הגדיש
	המקום בגדיש ששם נפלה החררה או הגחלת.
	זהו נזק של "צרורות" שחייבים עליו חצי נזק ]או: זהו נזק משונה שנחשב תולדה של "קרן תמה" שחייבים עליו חצי נזק[

	רבי יוחנן
	הכלב הניח את החררה או הגחלת על הגדיש
	שאר הגדיש (חוץ מן המקום בגדיש ששם הונחה החררה או הגחלת( שנשרף מן האש שהתפשטה
	אש זו היא חיציו של הכלב והרי זה כנזק של "צרורות" שחייבים עליו חצי נזק.



4. "הייתה אבן מונחת לו בחיקו... ועמד ונפלה", זורק אבן בשבת (דף כו, ע"ב(
1. (4 נק')
(1) מלאכה שנעשתה בכוונה. 
(2) כי לא התכוון להפיל את האבן ולהעבירה ארבע אמות ברשות הרבים או מרשות לרשות.
2.  המעשה שעשה הוא לא המעשה שהתכוון לעשות. (2 נק')
3. (8 נק')
(1) אדם שהתכוון לזרוק למרחק של ארבע אמות ובטעות זרק למרחק של שמונה אמות – חייב, כי מדבריו "כל מקום שתרצה תנוח" ברור שלא אכפת לו היכן תיפול האבן, ואם כן יש כוונה לעשיית מלאכה והמלאכה גם נעשתה, והרי זו "מלאכת מחשבת". 
(2) אדם שהתכוון לזרוק למרחק של שתי אמות ובטעות זרק למרחק של ארבע אמות – פטור, כי אף על פי שמדבריו "כל מקום שתרצה תנוח", ברור שלא אכפת לו היכן תיפול האבן והמלאכה אכן נעשתה, אבל כיוון שלא הייתה לו כוונה לעשיית מלאכה אין זו "מלאכת מחשבת".


5. הפורץ גדר בפני בהמת חבירו (דף נה:-נו.)
1. (5 נקודות)
(1) בכותל רעוע, כיוון שהוא עומד להריסה ולכן לא גרם לבעלים להפסד (66%)
(2) בכותל בריא(34%)
2. כיוון שזו גרמא בעלמא- כלומר המזיק לא הוציא את הבהמה אלא רק גרם ליציאה שלה ע"י הריסת הכותל.[ תוס' ד"ה אילמא] (3 נק')
3. (6 נק')
(1) הגמרא דנה על הנזקים שהבהמה עשתה כאשר יצאה בעקבות פריצת הכותל.
(2)  הראב"ד למד זאת מכך שהרמב"ם כתב –"יצת והזיקה"
(3) לפי הגמרא בדף נו ע"ב משמע שרק אם הגזלן גרם לבהמה לצאת ע"י הכשה או עמידה בדרכה הוא יתחייב על הנזקים שלה. ומזה מובן שהפורץ את כותל חבירו לא יתחייב  בנזקי הבהמה.
  
6. שומר אבידה (דף נו ע"ב)
1. (5 נק')
(1) רבה- נחשב כשומר חינם, רב יוסף- נחשב כשומר שכר (30%)
(2) רבה- כיוון שאין לו שום הנאה מכך
רב יוסף- כיוון שיש לו הנאה בכך שהוא פטור מלתת פרוטה לעני בגלל שהעוסק במצווה פטור מהמצווה.2) התורה חייבה את שומר האבדה לשמור ולכן הוא דומה לשומר חינם שהתורה חייבה יותר בשמירה יתרה. [הערה למעריך: בשיטת רב יוסף מספיק טעם אחד]. (70%) 
2. (תוס' ד"ה בההיא) (9 נק') 
(1) הלכה כרב יוסף. (20%)
(2) ראיה לפסק: הגמרא בנדרים אומרת שכולם מסכימים שיש פטור לשומר האבידה מנתינת צדקה ,כלומר יש לו הנאה, וגם מי שמתיר למודר הנאה לטפל באבידה זה בגלל שהמציאות של הפטור אינה שכיחה. ומסיק התוס -אם הפטור קיים ויש לשומר הנאה לדעת כולם, הרי הוא שומר שכר.(40%)
(3) דחית הראיה: גם רבא הסובר שהוא נחשב כשומר חינם לא חלק על כך שהשומר פטור ממצוות צדקה, ויש לו הנאה בשמירה זו, ולכן אם הוא מודר הנאה אסור לו והתעסק באבידה. רבא חולק על רב יוסף בנידון האם הנאה כזו מספיקה על מנת שנחייב אותו כשומר שכר.(40%)



7. ליבה וליבתה הרוח (דף ס ע"א)
1. (5 נק')
(1) לפי הברייתא במקרה שהליבוי יכל להעשות רק בעזרת הרוח האדם פטור, ולעומת זאת במלאכת זורה בשבת גם שהמלאכה נעשתה רק בעזרת הרוח האדם חייב.
(2) לפי שלוש התשובות הראשונות גם בדיני נזיקין יהיה חייב בשיתוף הרוח, והברייתא מדברת על מצב בו פעולת האדם לא נחשבת הבערה ממש. לעומת זאת לפי רב אשי יש הבדל עקרוני בין גרמא בנזיקין בו פטור לבין מלאכת זורה בשבת בו הסיוע ברוח נחשב חלק מהמלאכה (הערה למעריך: מספיק שהתלמיד יציין שלפי תשובת רב אשי יש הבדל עקרוני בין נזיקין להלכות שבת או שיש הבדל עקרוני בין גרימת נזק בעזרת הרוח ע"י הבערה למלאכת זורה ע"י עזרת הרוח).
2. (4 נק')
(1) לא נפיחה ממש אלא כדרך אדם הנושם מהפה ומחמם את ידיו. [רש"י ד"ה צמורי] (25%).
(2) פירוש רש"י: אין זה נחשב ליבוי ולכן האדם לא עשה בכלל פעולת הבערה שעליה יתחייב
פירוש תוס': האדם לא היה אמור להעלות על דעתו שהפעולה שהוא עושה תלבה ביחד עם הרוח את האש כיוון שהצימור הוא חם והרוח הוא קר ואלו שתי פעולות שמקלקלות אחת את השניה [תוס' ד"ה רבי זירא] 
[הערה למעריך: על התלמיד לכתוב פירוש אחד] (75%)
3. [ תוס' ד"ה רב אשי](5 נק')
(1) פעולה בה האדם נעזר בגורם אחר כגון הרוח (40%)
(2) החיוב בהלכות שבת במלאכת זורה הוא כאשר האדם נעזר ברוח כיוון שזו דרך הפעולה (ולכן אם אדם זרה בלי רוח איננו מתחייב), לעומת זאת בהבערה התורה חייבה רק אם האדם עושה בעצמו את כל מלאכת 
ההבערה כיוון שבנזיקין נפסק שאם עשה בגרמא- ע"י סיוע הוא פטור. (60%)

8. תקנת נגזל באישו (דף סב ע"א)
1. לשיטת רבי יהודה המחייב את המבעיר גם על דבר הטמון, תיקנו חכמים שהניזוק נשבע מה היה השווי של הדבר טמון שנשרף והמבעיר ישלם לפי מה שנשבע הניזוק. (3 נק')
2. (4 נק')
(1) רבינא סבר שהיה כסף בתוך הכספת ולכן הבין שרב אשי התלבט האם לחייב את הבועט על הכסף שהיה בכספת.
(2) גם לפי חכמים אדם המבעיר בירה יתחייב על מה שבתוכה כיוון שדרך בני אדם להטמין שם. ולכאורה זהו אותו מקרה, ואם כך מדוע רב אשי התלבט כיצד לפסוק?
3. (7 נק')
(1) פירוש א: האם המזיק היה צריך להעלות על דעתו שיש בתיבה כזו מרגלית.
פירוש ב: האם להאמין לבעל התיבה בשבועה שהיתה בה מרגלית.
(2) הפירוש השני נדחה. 
התוס' דוחים פירוש זה כיוון שהגמרא אומרת שהמקרה בתיבה דומה לדין המשנה ,ובמשנה לא עוסקים בכלל בשאלת נאמנות השבועה.
  

9. עין תחת עין ממון, דיני קנסות בימינו
1. (7 נק') 
(1) א- "ומכה נפש בהמה ישלמנה נפש תחת נפש" – התשלום הוא תמורה, ולמרות זאת נכתב בלשון של "נפש תחת נפש". 
ב- בהמה שפוגעת בבהמה אחרת – אין תועלת בהכאת הבהמה הפוגעת; צריך לשלם עבור הפגיעה. כך גם אין שום תועלת לנחבל בפגיעה בחובל. 
ג- "עין תחת עין" כפשוטו סותר את השכל מאחר שלא ניתן לשער בדיוק את העונש – יתכן שנחמיר ואז ייגרם אף עונש מות לחובל, בעוד שהנחבל לא מת כתוצאה מהמכה, וכן אם אדם בעל עין אחת פגע בעינו של מי שיש לו שתי עיניים – אם נעקור את עין הפוגע עונשו חמור הרבה יותר, מאחר שלא יהיו לו עיניים כלל.
[הערה למעריך: התלמיד צריך לכתוב שתי הוכחות בלבד] (66%) 
(2) העיקרון הוא שאנו הולכים אחר המסורת שקיבלו חכמים למשה מסיני – ולפיה עין תחת עין- ממון. (34%) 
2. (7 נק')
(1)  הגאונים היו מנדים את החובל עד שיציע סכום כסף לפיצוי, אך לא היו מגלים לבעלי הדין את הערכתם. אם החובל היה מציע סכום קרוב – הם היו מקבלים את הצעתו, והיו מתירים את הנידוי, אך אם לא – לא היו מתירים את הנידוי עד שהסכום היה מתקרב להערכתם
(2) העקרון הוא שבכל תקנה צריך שיהיה היכר  לכך שאין הם מוסיפים או משנים מדין התורה, אלא יהיה ברור שהם עושים כן כהוראת שעה.

10. יסודות תורה שבעל פה
1. (5 נק') (עמ' 10)
(1) המשנה מסודרת על פי נושאים ומדרשי הלכה מסודרים על פי סדר התורה. 
(2) ספרי, ספרא, תורת כוהנים, מכילתא (מספיק אחד).
2. (5 נק') (עמ' 13)
(1) אחרי תקופת האמוראים. נקראו כך כי הסבירו את ההלכות וההוראות שבתלמוד.
(2) סידור רב עמרם גאון, סידור רס"ג, הלכות גדולות, איגרת רב שרירא גאון ושאילתא דרב האי גאון (מספיק אחד).
3. בכל נושא או עניין יש מורכבות ועוד יותר שמדובר בדין אלוקי יש בו כמה בחינות שיכולות להראות לנו כהפוכות, הדעות הסותרות מבטאות בחינות שונות של אותו עניין. (4 נק') (עמ' 27-28)

